CELEX: C2005/019/31
Language: fi
Date: 2005-01-22 00:00:00
Title: Asia C-501/04: Euroopan yhteisöjen komission 6.12.2004 Espanjan kuningaskunta vastaan nostama kanne

22.1.2005   
            
            
               FI
            
            
               Euroopan unionin virallinen lehti
            
            
               C 19/16
            
         Euroopan yhteisöjen komission 6.12.2004 Espanjan kuningaskunta vastaan nostama kanne
   (Asia C-501/04)
   (2005/C 19/31)
   Oikeudenkäyntikieli: espanja
   Euroopan yhteisöjen komissio on nostanut 6.12.2004 Euroopan yhteisöjen tuomioistuimessa kanteen Espanjan kuningaskuntaa vastaan. Kantajan asiamiehinä ovat Enrico Traversa ja Ramón Vidal Puig.
   Kantaja vaatii, että yhteisöjen tuomioistuin
   
               —
            
            
               toteaa, ettei Espanjan kuningaskunta ole noudattanut
               
                           —
                        
                        
                           muuta ensivakuutusta kuin henkivakuutusta koskevien lakien, asetusten ja hallinnollisten määräysten yhteensovittamisesta sekä direktiivien 73/239/ETY ja 88/357/ETY muuttamisesta (kolmas vahinkovakuutusdirektiivi) 18 päivänä kesäkuuta 1992 annetun neuvoston direktiivin 92/49/ETY (1) 12 artiklan 6 kohdan ja
                        
                     
                           —
                        
                        
                           henkivakuutuksesta 5 päivänä marraskuuta 2002 annetun direktiivin 2002/83/EY (2) 14 artiklan 5 kohdan
                        
                     mukaisia velvoitteitaan, koska se on antanut vakuutuksenottajille mahdollisuuden irtisanoa vakuutussopimuksen tapauksessa, jossa on kyse vakuutuskannan luovutuksesta, silloin, kun luovuttaja ja/tai luovutuksensaaja ei ole vakuutusyhtiö, jonka kotipaikka on Espanjassa mutta joka käyttää siellä sijoittautumisvapautta tai palvelujen tarjoamisen vapautta, mutta ei silloin, kun luovutus tapahtuu espanjalaisten yhtiöiden välillä.
            
         
               —
            
            
               velvoittaa Espanjan kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Vaikka direktiivin 92/49 12 artiklan 6 kohdassa ja direktiivin 2002/83 14 artiklan 5 kohdassa säädetään, että jäsenvaltiot voivat antaa mahdollisuuden vakuutussopimusten irtisanomiseen, jäsenvaltio rikkoo mainittuja säännöksiä, jos se kyseisen mahdollisuuden antaessaan harjoittaa suoraa tai välillistä syrjintää sellaisten vakuutusyhtiöiden välillä, joiden kotipaikka on kyseisessä jäsenvaltiossa, ja sellaisten muiden jäsenvaltioiden vakuutusyhtiöiden välillä, jotka käyttävät kyseisessä jäsenvaltiossa sijoittautumisvapautta ja palvelujen tarjoamisen vapautta.
   Espanjan lainsäädäntö on syrjivää, koska sen perusteella espanjalaisia vakuutusyhtiöitä kohdellaan eri tavalla ja edullisemmin kuin muiden jäsenvaltioiden vakuutusyhtiöitä vakuutussopimusten irtisanomisen osalta ilman, että tämä erilainen kohtelu perustuisi objektiivisiin eroihin tarkasteltujen tilanteiden välillä.
   Erilaista kohtelua ei voida perustella kuluttajansuojaan liittyvillä näkökohdilla.
   
      (1)  EYVL L 228, 11.8.1992, s. 1.
   
      (2)  EYVL L 345, 19.12.2002, s. 1.